A BIZOTTSÁG HATÁROZATA
(2008. március 17.)
a 2007/176/EK határozatnak az elektronikus hírközlő hálózatokra, az elektronikus hírközlési szolgáltatásokra és a kapcsolódó eszközökre és szolgáltatásokra vonatkozó szabványok és/vagy előírások jegyzéke tekintetében történő módosításáról
(az értesítés a C(2008) 1001. számú dokumentummal történt)
(EGT-vonatkozású szöveg)
(2008/286/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelvre („keretirányelv”) (1) és különösen annak 17. cikke (1) bekezdésére,
a hírközlési bizottsággal folytatott konzultációt követően,
mivel:
(1)
A Bizottság elfogadta az elektronikus hírközlő hálózatokra, az elektronikus hírközlési szolgáltatásokra és a kapcsolódó eszközökre és szolgáltatásokra vonatkozó szabványok és/vagy előírások jegyzékéről szóló 2007/176/EK határozatot (2). E jegyzék VIII. fejezete a műsorszórási szolgáltatásokra vonatkozó szabványokat foglalja magában.
(2)
Az EU-szintű méretgazdaságosság eléréséhez elengedhetetlen, hogy a mobilplatformokon való földi televíziós műsorszórás összehangoltan történjen. A mobiltelevíziók belső piacának megerősítéséről szóló közleményében (3) a Bizottság a DVB-H-szabványt (Digital Video Broadcasting Handheld) találta a legalkalmasabbnak a mobiltelevízió jövendőbeli fejlesztéséhez Európában, és jelezte azon szándékát, hogy a szabványjegyzéket e szabvánnyal kiegészíti,
ELFOGADTA EZT A HATÁROZATOT:
1. cikk
A 2007/176/EK határozat mellékletében a szabványjegyzék VIII. fejezetének 8.3. része (Digitális műsorszórás) a következővel egészül ki:
„Digital Video Broadcasting (Handheld)
DVB-H (digitális televíziós műsorszórás mobilkészülékre)
ETSI EN 302 304
1.1.1. változat”
2. cikk
Címzettek
Ennek a határozatnak a tagállamok a címzettjei.
Kelt Brüsszelben, 2008. március 17-én.